als_Latn dik_Latn sag_Latn
Çmimet e naftës në bursat botërore sot shënojnë rritje të vogël, pasi ishte paralajmëruar ndërprerje e grevës së të punësuarve në rafineritë në SHBA, i cili solli deri te lirimi i energjensës në ditët e fundit.
Nafta e “lehtë” amerikane për dërgesë në muajin prill në tregtimet elektronike në bursën njujorkeze është shtrenjtuar për 12 centë në 47,18 dollarë për barel, derisa çmimi i “brent”it detar verior në Londër është rritur për 16 për qind në 57,24 dollarë për barel.
Nafta amerikane mbrëmë është liruar për 1,12 dollarë, ndërsa “bret” për 46 cent, pasi ishte shpallur se rezervat e naftës në SHBA javën e kaluar kanë arritur nivel rekord maksimal për këtë periudhë të vitit. Me këtë vazhdoi rënia disaditëshe e çmimeve të energjensës të shkaktuar nga greva në rafineritë amerikane. Megjithatë mbrëmë sindikata USV, e cila i përfaqëson interesat e rreth 30.000 të punësuarve në sektorin amerikan të naftës, arriti marrëveshje me kompaninë “Rojal Daç Shell”, me çka është paralajmëruar ndërprerje e grevës të të punësuarve në rafineritë e SHBAsë.
Në kushte të rezervave maksimale të naftës dhe grevës së rafinerive, Agjencia amerikane për informim energjetik (EIA) doli me parashikim të ri për vëllimin e prodhimtarisë ditore të naftës për vitin 2015. Në analizën e re, EIA e ka rritur parashikimin për prodhimtarinë ditore të naftës prej 9,30 në 9,35 milionë barela. Sipas analistit të kompanisë së Singapurit “Filip Fjupers”, Daniel Ang parashikimi i tillë i EIAsë do të thotë se çmimet e naftës do të mbesin të ulëta deri në fund të vitit.
Nga qershori i vitit të kaluar, dhe deri në fund të muajit janar të këtij viti, nafta në bursat botërore është liruar për rreth 60 për qind si rezultat i rritjes së tepricave të naftës, krizës ekonomike globale dhe vlerën e lartë të dollarit amerikan. Në muajin shkurt çmimet e energjensave shënuan ngritje të vogël, për shkak të zvogëlimit të numrit të burimeve të naftës në SHBA, por analistët megjithatë nuk presin shtrenjtim më drastik të naftës në periudhën e ardhshm
als_Latn als_Latn als_Latn als_Latn als_Latn